Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 385

9. A taneszköz-kiválasztás elvei A szakiskolákban rövid múltja van (ez a megállapítás csak az utóbbi évtizedekre vonatkozik – mert a szervezett szakképzés több mint kétszáz évét tekintve kiemelt szerepet tulajdonítottak az általános rajzbeli képzésnek) a közismereti rajz és vizuális kultúra tanításának. A szakmák nagy részében a szakmai képzés részét képező szakrajztanítás az iskolákban hagyományokkal bír. Az erre szakosodott pedagógusok, összegyűjtött szemléltető eszközök rendelkezésre állnak. A közismereti „Rajz és vizuális kultúrá”-nak a hátrányos helyzetű tanulók nevelésében igen hatékony szerepe lehet. A tantárgy megalapozza a szakrajzi és szakmai képzést, emellett a személyiségfejlesztés, tanulási képességek javítása, az elméleti tananyag képi megjelenítésének könnyebb megértése stb. révén a felzárkóztatásban nélkülözhetetlen. Oktatásának eredményességét nagymértékben meghatározza a rátermett nevelő mellett a megfelelően felszerelt szaktanterem, szertár. Ez utóbbiak biztosítása elengedhetetlen feladata a szakképző iskoláknak. Miután a feltételeket újonnan kell biztosítani, célszerű (és takarékos hosszú távon) a legkorszerűbb eszközöket alkalmazni. A szemléltetés ennek a tantárgynak alappillére. A változatos, multimédia-eszközöket használó tanítási programok kidolgozása nélkülözhetetlen az eredményesség szempontjából. Javasolt taneszközlista Szaktanterem A műhelymunkához, alkotó-alakító tevékenységhez, műalkotásokkal való ismerkedéshez motiváló környezetet csak a jól felszerelt, működő szaktanterem biztosíthat. A szűkös időkeret hatékony támogatói a szaktanteremben megtalálható szemléltetőeszközök, poszterek, modellek, számítógéppel összekapcsolt projektor (ideális, jövőbemutató esetben), ennek hiányában írás és diavetítő, TV, videó (ezek az eszközök általában rendelkezésre állnak, de a vetíthető anyagok hiánya miatt – melyek beszerzése jelentős összeg, kevésbé alkalmasak a fejlesztési programban). Szükségesek még jó minőségű sötétítőfüggönyök, mobil egyszemélyes rajzasztalok (melyek alkalmasak rajzolásra és tárgykészítésre és egyéni és csoportmunka igényei szerint átrendezhetők), vízcsap, vetítővászon, megfelelő méretű tábla, tárolóhelyek a különféle papírok, anyagok, eszközök, szerszámok részére (ezek kerülhetnek a szaktanteremből nyíló szertárba is). Fontos, hogy legyenek installációk a tanulói munkák és művészeti reprodukciók bemutatásához, kiállításához. Tanári segédeszközök A vetítőeszközöktől függően változó a szükséges eszközök köre. Számítógépes projektor esetén fontos segédeszköz a szkenner és a digitális fényképezőgép, melynek segítségével elkészíthetőek a szemléltető képösszeállítások, feladatlapok. Digitális fényképezőgép, képfeldolgozást szolgáló programok. Fénymásolási lehetőség. Szakmai kézikönyvek, művészettörténeti albumok. Írásvetítő, diavetítő, TV, videó esetén művészettörténeti diasorozatok, videofilmek, írásvetítő fóliák szükségesek. A fejlesztési program keretében elkészítendő egy CD-ROM, mely a modulok szerkezete szerint épül fel, digitális lexikon, valamint egy állandóan fejleszthető feladatbank. 2006/79/II. szám Tanulói eszközök Tanulói munkafüzet a feladatlapokkal a kerettanterv moduljai szerinti tartalommal, nagyméretű (spirálos) rajzfüzet, rajzeszközök, színes papírok, festék, ecsetek, olló, snitzer, vágólap, ragasztó, körző, vonalzó, valamint dossziéban gyűjtött képanyag. Egyes témakörökhöz szükség van egyéni használatú számítógépekre. Alkalmazható tankönyv az általános iskolában használt (tartós kivitelű) TÉR–FORMA–SZÍN Rajz Általános iskola 5–8. Nemzeti Tankönyvkiadó Rt. Ez a tankönyv a vizuális kultúra alapjait tartalmazza, a NAT szellemében készült. Megfelelő keretbe foglalja azt az ismeretanyagot, melynek megszerzése, megszilárdítása a szakképzésben részt vevő fiatalok számára is jó szemléleti alapokat nyújthat.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes